SAITUALAH SAITUAL BAWRHSAP HOVIN DISTRICT SPORTS COMMITTEE THUKHAWM,"876/2024-2025 Dated Saitual the 20th June 2024: Vawiin khan Saitual District Sports Committee chu Dr Lalngura Tlau,Saitual Bawrhsap leh SDSC Chairman ni bawk hovin DC Conference Room-ah Meeting neih a ni a,Saitual a multipurpose/sports centre sakna atana hmalak dan tur chungchang sawiho a ni. Saitual DC Dr Lalngura Tlau chuan Saitual District chuan Sports lamah hmasawnna hmel thar kan hmu zel a,District sports committee hmalakna leh inpekna zarah infiammite tan kawl a eng chho mek zel a ni a ti. Meeting-ah hian Saitual-ah District Multipurpose hall/Sports Centre a la awm loh avangin neih thuai anih theih nana hmalak nise,sakna hmun hma tur pawh enfel nghal tura ruahmanna siam nghal a ni a. A hmunhma chungchangah hian saitual ah hmun hnih chu ram awl a awm thu ngaihthlak a ni a,a rang thei anga Saitual Bawrhsap leh khawtlang hruaitute bakah a kaihhnawih sawrkar department te nena enfiah tura rel a ni. Tin,Kum 2023-2024 District Sports Committee atana sum lokalte pawh dawn a nih tawh thu SDSC Chairman Dr Lalngura Tlau chuan a sawi a,heng sum lokalte hi ziaka dilna siam theih a nih thu leh district levela chetna atana hman theih a nih thu a sawi a,chutihrualin tournament emaw, infiamna huaiawtna atan hman theih anihloh thu a sawi bawk. Vawiin a meeting ah hian District Sports Committee members te bakah Ex-officio member engemawzat an tel thei  a ni. Attachment Loading attachment...",Dated: 20 th Jun 24 2:22 PM,https://dipr.mizoram.gov.in/post/saitualah-saitual-bawrhsap-hovin-district-sports-committee-thukhawm